Helena var ansett som den vakreste kvinnen i verden, og da det var tid for henne å bli gift var det mange greske fyrster som kom for å søke hennes hånd. Blant dem var Odyssevs, Ajax den store, Diomedes, Akilles, Patroklos, Idomenevs, og foruten også Menelaos og Agamemnon. Alle bortsett fra Odyssevs brakte med seg mange og rike gaver. Helenas favoritt var Menelaos som i henhold til en del kilder ikke kom i egen person, men ble representert av sin bror Agamemnon som valgte å støtte sin sak ved å gifte seg med Helenas søster Klytaimnestra.